कमांड साइबर ऑपरेशंस सपोर्ट विंग्स का काम शुरू; साइबर डिफेंस एजेंसी पहले से एक्टिव
Indian Army Command Cyber Operations and Support Wings (CCOSW) भारत को ऑनलाइन डोमेन में पड़ोसी दुश्मन देशों चीन और पाकिस्तान के खतरों और साइबर वॉर की चुनौतियों से बचाने के लिए भारतीय सेना नई स्पेशल यूनिट बना रही है।
भारतीय सेना ने अपने ऑनलाइन नेटवर्क को आधुनिक बनाने और उसकी सुरक्षा के लिए कमांड साइबर ऑपरेशंस और सपोर्ट विंग्स को शुरू करने का फैसला किया है। 17-21 अप्रैल को हुई आर्मी कमांडर्स की हाइब्रिड कॉन्फ्रेंस में इसे मंजूरी मिली। CCOSW को शुरू करने का फैसला ग्रे जोन की जरूरतों और साइबर वॉरफेयर को ध्यान में रखते हुए किया गया है।
चीफ ऑफ आर्मी स्टाफ जनरल मनोज पांडे के मुताबिक कमांड साइबर ऑपरेशंस एंड सपोर्ट विंग्स (CCOSW) भारतीय सेना की साइबर सिक्योरिटी इम्प्रूव करेगा साथ ही जरूरी कामों में मदद करेगा।
हमें खतरा ज्यादा खतरा चीन-पाकिस्तान से 
रिपोर्ट के मुताबिक चीन के 93% हैकर ग्रुप्स को वहां की आर्मी फंडिंग करती है। खुद चीन ने 10 साल पहले कहा था- साइबर स्पेस अब जंग का नया मैदान बन गया है। गौरतलब है कि चीन के पास दुनिया की सबसे बड़ी हैकर आर्मी है, जिसमें 3 लाख से ज्यादा हैकर्स हैं।
बात पाकिस्तान की करें तो पिछले साल अक्टूबर में दिल्ली के सेना भवन में काम वाले ऑफिस असिस्टेंट को पकड़ा गया था, जिसने पाकिस्तानी महिला के झांसे में आकर सेना के सीक्रेट डॉक्यूमेंट सोशल मीडिया के जरिए शेयर किए थे।
हनीट्रैप पर भास्कर की खास रिपोर्ट भी पढ़ें...
2019 से एक्टिव है साइबर डिफेंस एजेंसी
मई 2019 में भारत में साइबर हमलों से निपटने के लिए डिफेंस साइबर एजेंसी का गठन हुआ था। इस एजेंसी का काम चीन और पाकिस्तान के हैकर्स की ओर से होने वाले साइबर हमले को रोकना है। ये एजेंसी तीनों सेनाओं को मदद करती है।
एजेंसी के पास नेटवर्क हैक करने, माउंट सर्विलांस ऑपरेशन करने, हनी पॉट्स रखने, हार्ड ड्राइव और सेलफोन से डिलीट किए गए डेटा को रिकवर करने, एन्क्रिप्टेड कम्युनिकेशन और चैनल्स को ब्रेक करने जैसी क्षमता है।
थल सेना की नई बिल्डिंग के बारे में भी बताया 
रक्षा मंत्रालय ने एक रिलीज में बताया कि इंडियन आर्मी का नया ऑफिस 2025 तक बनकर तैयार हो जाएगा। इसे थल सेना भवन नाम दिया गया है, जो दिल्ली छावनी में मानेकशॉ केंद्र के सामने होगा। नए हेडक्वार्टर की तस्वीरें सामने आई हैं। इसमें बताया गया है कि भवन की डिजाइन कैसी होगी? पढ़ें पूरी खबर...
भारतीय सेना से जुड़ी ये खबरें भी पढ़ें...
पुंछ अटैक के बाद आर्मी का खोजो और मारो मिशन
कश्मीर में सेना के ट्रक पर हमला करने वाले आतंकियों की तलाश की जा रही है। इसके लिए स्पेशल टीम को लगाया गया है। इसमें हेलिकॉप्टर, ड्रोन और स्निफर डाॅग की भी मदद ली जा रही है। यह खोजो और मारो अभियान है। यानी नजर आते ही आतंकियों को खत्म करने का आदेश है। पढ़ें पूरी खबर...
चीन ने भूटान के एमो चू में 1000 घर बनाए, इंडियन आर्मी परेशान
चीन ने भूटान के एमो चू में अपने सैनिकों के लिए 1000 घर बनाए हैं। इंडिया टुडे की रिपोर्ट के मुताबिक, ये अब भारतीय सेना के लिए परेशानी की बात है। क्योंकि ये सभी इमारतें चीन और भारत के बीच वाले हिस्से डोकलाम से बेहद करीब हैं। पढ़ें पूरी खबर...